mail+fra+spacialestuderende

 Kære KBHFF Vesterbro.

 Vi er to sociologer, som er i gang med at skrive vores speciale.

 I specialet er vi overordnet optagede af at komme med nogle interessante svar på hvordan frivillige fællesskaber kan være med til at sætte skub i den grønne omstilling af vores samfund. Vi er særligt interesserede i frivillige fællesskaber, hvor man mødes omkring en konkret handling med et grønt output, og i vores søgning efter sådanne grønne handlingsfællesskaber, har vi fundet frem til jeres fødevarefællesskab.

 Vi vil undersøge hvordan konkrete handlinger i frivillige fællesskaber kan kobles til den grønne omstilling, blandt andet ved at forsøge at blive klogere på hvordan deltagerne i projekterne selv laver denne kobling. Vores analyse vil gå på tværs af grønne handlingsfællesskaber, og omfatte Fødevarefællesskaber, Byhaver og Reparationscaféer.

Vi er meget interesserede i at have KBHFF Vesterbro med i vores undersøgelse, og håber derfor, I har lyst til at deltage.

Vi er i første ombæring interesserede i at kunne være tilstede under nogle af jeres praktiske aktiviteter, hvor vi dels vil deltage og dels have nogle korte ad hoc samtaler om motivationen for at deltage med nogle af medlemmerne. Vi vil selvfølgelig sørge for at præsentere os selv og vores ærinde for medlemmerne.

 I anden ombæring er planen, i løbet af maj, at lave nogle interviews med deltagere og initiativtagere, der er interesserede i at deltage i denne del af undersøgelsen. Vi vil naturligvis sørge for at informere yderligere når vi når dertil, blot vil vi her give jer et indtryk af vores projekt.

 Vi håber at I synes det kunne være spændende og relevant for KBHFF Vesterbro at deltage i vores undersøgelse, og på den måde være med til at supplere de eksisterende perspektiver på, hvad der kan sætte gang i den grønne omstilling.

 Når vi til efteråret er færdige med specialet vil vi meget gerne komme ud til et arrangement hos jer og fortælle om hvad vi har fundet ud af.

 Såfremt I siger ja til at deltage, tænker vi at et godt første skridt vil være at deltage i nogle af jeres praktiske aktiviteter i ugerne efter påske. Vi har bemærket at I holder åbent i jeres butik om onsdagen, og at I derudover har en madklub og infomøder. Vi kunne godt tænke os at komme på besøg onsdag d.23/4 eller onsdag d.7/5, og gerne hvis der er én af de dage hvor der iøvrigt er planlagt madklub og/eller infomøde. Men hvis der er andre praktiske aktiviteter, som I tænker vil være relevante for os at deltage i, i løbet af april-juni, vil vi også være glade for at kunne deltage i dem.

 Vi ser frem til at høre fra jer!

 Med venlig hilsen,

 Petra & Cecilie    Jeg (Sofie S) har svaret:   <span style="background-color: #ffffff; color: #222222; font-family: arial,sans-serif;">Hej Petra og Cecilie,

<span style="background-color: #ffffff; color: #222222; display: block; font-family: arial,sans-serif;">jeg vil sætte jeres forespørgsel på dagsordenen for næste butiksgruppemøde som er på onsdag. <span style="background-color: #ffffff; color: #222222; display: block; font-family: arial,sans-serif;">Vi får en del henvendelser fra studerende og siger ofte nej, da der er mange opgaver at løse og ikke altid så meget overskud. Men jeres projekt lyder interessant og jeres tilbud om at komme ud og fortælle er super godt. Det er dejligt i tænker i hvad i kan hjælpe os med til gengæld.

<span style="background-color: #ffffff; color: #222222; display: block; font-family: arial,sans-serif;"> Hvis ikke i har hørt fra os en gang efter onsdag så skriv endelig igen og mind os om det. Der er mange der tjekker denne mail og nogle gange kan det glippe at få svaret. Det er jo frivilligt det hele og ikke så professionelt :D

<span style="background-color: #ffffff; color: #222222; display: block; font-family: arial,sans-serif;">Mange hilsner <span style="background-color: #ffffff; color: #222222; display: block; font-family: arial,sans-serif;">Sofie S <span style="background-color: #ffffff; color: #222222; display: block; font-family: arial,sans-serif;">Butiksgruppen